Aurelius Arkenau

**Aurelius Maria Arkenau** (født Joseph August Arkenau) (1900-1991) var en tysk prest i dominikanerordenen og motstander av naziregimet.
## Liv og virke
### Bakgrunn
Joseph August Arkenau ble født 7. januar 1900 i Essen (Oldenburg) i storhertugdømmet Oldenburg i keiserdømmet Tyskland. Sønnen til Christian Gerhard Arkenau (1861–1933) og Maria Arkenau (1865–1941). Joseph august var den tredje av seks barn, og tilbrakte sin tidlige barndom på en gård i Essen. Han ble døpt i St. Bartholomäus i Essen. Moren hans var gift tidligere, og hun arvet ektemannens butikk etter hans død. Familien Arkenau drev butikken til de flyttet til Brokstreek, en liten landsby sør for Essen, omtrent samtidig som Arkenau begynte å gå på skole. Han fikk sin første kommunion i 1912.

Han gikk på gymnasiet i Meppen fra 1912. Han fullførte 10. klasse, men sluttet å gå på skole med utbruddet av første verdenskrig. Brødrene hans, Gerhard og Rudolf, ble innkalt til hæren, og Arkenau jobbet på gården.

### Dominikaner, prest
Etter å ha bestått en immatrikulasjonseksamen, gikk han inn i dominikanerordenen som novise **Aurelius** i Düsseldorf. Han studerte teologi og filosofi fra 1922 til 1929, og i løpet av den tpereioden ble han ordinert i 1928,  og ble dermed pater Aurelius Arkenau.

Pater Arkenau var en prest i Berlin fra 1934. Han dro til bydelen Wahren i Leipzig i 1940..

Fra 1940 til 1946 var han sogneprest og superior ved dominikanerklosteret *St. Albert* i Leipzig. En dag han var på vei gjennom Magdeburg så han jøder som ble gjort klare til tvangsdeportasjoner - til det som viste seg å være konsentrasjonsleirer i øst. Han ble ansporet til å hjelpe jødene ved det at han så store grupper av dem bli jaget inn i tog. han så også tegn på at de var blitt mishandlet og torturert. 

Fra 1942 til 1945 skjulte han desertører, tvangsarbeidere, jøder og kommunister i klosteret eller sin egen prestegård, og han ordnet med medisinsk hjelp og falske pass. Han hjalp også folk med å flykte ut av landet. Flere ganger - rundt to dusin ganger - ble han avhørt og banket opp av Gestapo.

Han hadde flere dusin medhjelpere, som Dr. Karl Gelbke, Hildegard  Kühnel (sykepleier) og Erich Zeigner, en sosialdemokrat.

### Etterkrigstiden
Etter Andre Verdenskrig kom han til Vest-Tyskland.

Pater Aurelius Arkenau var medgrunnlegger av partiet CDU. I 1947 var han superior i Vechta. Så var han misjonær, og kapellan i Køln. Hav ble valg til prior i 1962 bodde i Düsseldorf. Han ledet retretter.

Pater Aurelius Arkelau døde den 19. oktober 1991 i Bedburg-Kirchherten ved Bedburg i Nordrhein-Westfalen i Tyskland.

Han ble hedret som rettferdig blant nasjonene av det israelske Holocaust-minnesmerket Yad Vashem den 5. august 1999.

Gjestehuset i det nybygde klosteret er oppkalt etter ham, i likhet med sentraltorget ved Wahr.

## Litteratur
* Helmut Warmbier, Ingo Seidel (Redaktion): *Pater Aurelius Arkenau OP, 7. Januar 1900 – 19. Oktober 1991. Zeugnisse und Berichte über einen unerschrockenen Nothelfer in Leipzig-Wahren.* Hrsg. von der Fraktion Bündnis 90/Die Grünen im Stadtrat Leipzig. 3., erweiterte Aufl. Leipzig 2002.
* Rainer-Maria Groothuis: *Pater Aurelius Arkenau OP. Einsatz für Verfolgte.* In: *Geistliche und Gestapo. Klerus zwischen Staatsallmacht und kirchlicher Hierarchie.* Hrsg. von Joachim Kuropka. Münster 2004, S. 255–283. ISBN 3-8258-8115-6
* 
* Elias H. Füllenbach: *Aurelius M. Arkenau OP (1900–1991) and the German Dominican province of Teutonia during the Nazi regime.* In: *‘Veritas’ in a Time of Great Truths? Dominicans and the Twentieth-Century Ideologies in Europe.* Hrsg. von Claus Arnold, Elias H. Füllenbach und Anton Milh. Berlin / Boston 2025 (Quellen und Forschungen zur Geschichte des Dominikanerordens, Neue Folge, Bd. 24), S. 161–182.
* Arkenau, Aurelius; I: *Lexikon der Gerechten unter den Völkern*, Wallstein Verlag, 2005, S. 59f.
* * 

## Referanser